CELEX: 32013R0504
Language: sl
Date: 2013-05-31 00:00:00
Title: Izvedbena uredba Komisije (EU) št. 504/2013 z dne 31. maja 2013 o spremembi Izvedbene uredbe (EU) št. 1225/2011, kar zadeva sporočanje informacij za oprostitev carin

1.6.2013   
            
            
               SL
            
            
               Uradni list Evropske unije
            
            
               L 147/1
            
         IZVEDBENA UREDBA KOMISIJE (EU) št. 504/2013
   z dne 31. maja 2013
   o spremembi Izvedbene uredbe (EU) št. 1225/2011, kar zadeva sporočanje informacij za oprostitev carin
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti (1),
   ob upoštevanju naslednjega:
   
               (1)
            
            
               V skladu s členom 17 Izvedbene uredbe Komisije (EU) št. 1225/2011 z dne 28. novembra 2011 za člene 42 do 52, 57 in 58 Uredbe Sveta (ES) št. 1186/2009 o sistemu oprostitev carin v Skupnosti (2) morajo države članice Komisiji sporočiti informacije v zvezi z uvozom brez uvoznih dajatev nekaterih rezervnih delov, sestavnih delov, dodatkov, orodij in naprav, ki presegajo določeno vrednost ali ceno. Komisija te informacije posreduje državam članicam. V skladu s členom 18 navedene izvedbene uredbe te informacije periodično pregleduje Odbor za carinski zakonik.
            
         
               (2)
            
            
               V skladu s členom 20 Izvedbene uredbe (EU) št. 1225/2011 morajo države članice, ki so prejele vlogo, Komisiji sporočiti nekatere informacije iz vlog za uvoz brez uvoznih dajatev za blago, ki ga uvozijo znanstvene ustanove ali organizacije s sedežem v Uniji ali ki se uvozi v njihovem imenu.
            
         
               (3)
            
            
               Obveznosti, ki so bile določene leta 1983, niso več obvezne za dobro upravljanje uvoza, ki je oproščen carine. Poleg tega vsebujejo nepotrebno upravno breme za države članice in za Komisijo. Zato bi bilo treba zaradi regulativne poenostavitve in racionalnosti zadevne določbe črtati ali poenostaviti.
            
         
               (4)
            
            
               Izvedbeno uredbo (EU) št. 1225/2011 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Izvedbena uredba (EU) št. 1225/2011 se spremeni:
   
               1.
            
            
               poglavje VII se črta;
            
         
               2.
            
            
               člen 20 se nadomesti z naslednjim besedilom:
               „Člen 20
               Pristojni organ države članice, v kateri se nahaja ustanova ali organizacija, ki se ji blago dobavlja, v vseh primerih neposredno odloči o vlogah iz člena 19.“
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. maja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 324, 10.12.2009, str. 23.
   
      (2)  UL L 314, 29.11.2011, str. 20.